पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी के चलते जिला प्रशासन ने घर से शादी करने पर 50 मेहमानों की अनुमति दे रखी हैं।लेकिन गोहद क्षेत्र के रूरी का पुरा गांव में प्रशासन के निर्देश के बाद भी शादी में50 से अधिक मेहमान शामिल हुए। इस बात की भनक पुलिस को लग गई और मौके पर पहुंची। पुलिस ने शादी में चल रहे भोज को रुकवाते हुए शादी के आयोजक के खिलाफ एफआईआर दर्ज की है।
गौरतलब है कि रूरी का पुरा निवासी नारायण जाटव ने रविवार की रात को अपनी बेटी की शादी समारोह का आयोजन किया। नारायण जाटव ने शादी आयोजन के लिए सिर्फ 50 लोगों की अनुमति ले रखी थी, लेकिन उन्होंने बेटी की शादी में500 से मेहमानों को बुलाया। इस बात की जानकारी जैसे ही गोहद पुलिस थाना टीआई नरेंद्र सिंह कुशवाह को हुई तो वे पुलिस टीम को लेकर शादी समारोह वाले स्थल पर पहुंचे। पुलिस ने शादी में चल रहे मेहमानों के भाेज को रुकवाते हुए नारायण जाटव को गिरफ्तार किया और थाने लेकर आई। जहां पर उनके ऊपर मामला दर्ज किया।
दुकानदार पर दर्ज किया मामलाः पुलिस ने रविवार देर शाम अटल चौक पर मीट दुकान खोले हुए दुकानदार राजू बाथम के खिलाफ धारा 188 के तहत मामला दर्ज किया। टीआई नरेंद्र सिंह कुशवाह ने बताया कि कोरोना कर्फ्यू में जहां बाजार बंद होने के बाद भी राजू बाथम अपनी दुकान खोले हुए था, साथ उसकी दुकान पर25 से 30 लोगों की भीड़ मौजूद होने के चलते उसके ऊपर मामला दर्ज किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn